Knud Kristensen synes, der er for langt til Hobro.

Lokalpoliti Himmerland bruger de næste to dage på at flytte i helt nye lokaler på Digterparken i Hobro, men Vesthimmerlands Kommunes borgmester Knud Kristensen er ikke tilfreds med placeringen af den nye politigård. Det skriver DR P4 Nordjylland. Baggrunden for kritikken skyldes, at borgmesteren mener, der er for langt fra Himmerlands største by, Hobro, til Vesthimmerlands yderligste kanter som Farsø og Løgstør, der er en del af Knud Kristensens kommune. - Vi skal være sikre på, at der er politi i Vesthimmerlands Kommune, når der er behov for det - også klokken 1, 2, og 3 om natten, siger Knud Kristensen ifølge DR P4 Nordjylland. Nordjyllands Politi begrunder valget af Hobro med, at det er Himmerlands største by, og påpeger desuden, at der i Vesthimmerlands Kommune stadig vil være nærpolitistationer i Aars og Løgstør. De nye lokaler er klar til at blive taget i brug fra mandag d. 5. august.